Na temelju članka 93. Statuta Osnovne škole „Vladimir Nazor“ Križevci od 4. veljače 2019., a u vezi s člankom 34. Zakona o fiskalnoj odgovornosti („Narodne novine“, broj 111/18.) i članka 7. Uredbe o sastavljanju i predaji Izjave o fiskalnoj odgovornosti („Narodne novine“, broj 95/19.) ravnatelj Škole dana 28. listopada 2019. donosi

**PROCEDURU DOSTAVLJANJA SKLOPLJENIH UGOVORA IZ KOJIH PROIZLAZE FINANCIJSKI UČINCI**

**Članak 1.**

Ova Procedura propisuje način i postupak dostavljanja preslike ugovora ih kojih proizlaze financijski učinci računovodstvu Osnovne škole „Vladimir Nazor“ Križevci (u daljnjem tekstu: Škole).

**Članak 2.**

Izrazi koji se koriste u ovoj Proceduri za osobe su u muškom rodu, upotrijebljeni su neutralno i odnose se na osobe oba spola.

**Članak 3.**

Izrazi koji se koriste u ovoj Proceduri za osobe su u muškom rodu, upotrijebljeni su neutralno i odnose se na osobe oba spola.

**Članak 4.**

Tajnik Škole presliku svakog sklopljenog ugovora iz kojeg proizlaze financijski učinci u roku od osam (8) dana od dana sklapanja ugovora između ugovornih strana dostavlja na znanje voditelju računovodstva te u Evidenciji sklopljenih ugovora navodi datum dostave.

Voditelj računovodstva potpisom u Evidenciji sklopljenih ugovora, za na to predviđeno mjesto, potvrđuje primitak dostavljene preslike ugovora.

**Članak 5.**

Ova Procedura stupa na snagu danom donošenja i objavljuje se na oglasnoj ploči i web stranici Škole.

KLASA: 400-01/19-01/07

URBROJ: 2137-43-01-19-1

Križevci, 28. listopada 2019.

RAVNATELJ

Igor Brkić